Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: hajtanak végre, estenként értelmeznek is kísérleteket, méréseket. Alkalmazzuk és alkalmaztatjuk a 2000. évi XXV. törvény a „kémiai
Paragraph Index: 288

1. sz változat az összóraszám felosztására 9. 10. 11. 12. A B A B A B A B Informatika 36x2 36x2,5 36x2 36x2,5 Összóraszám A Összóraszám B 2.sz változat az összóraszám felosztására 9. 10. 11. 12. A B A B A B A B Informatika 36x2 36x2 36x1 36x2 36x1 36x1 Összóraszám A Összóraszám B A kerettanterv használata A tanórai tevékenység legfontosabb célja a készségek és képességek fejlesztése. Ennek érdekében a kerettanterv szerkezete nem konkrét tematikai egységekre fűződik fel, hanem – csakúgy, mint a Nemzeti alaptanterv – egy-egy fejlesztési feladat köré csoportosítja a tevékenységeket. Ez azt jelenti, hogy az egyes tantárgyakhoz tartozó kerettantervi javaslatokban foglalt tartalmak és tevékenységek nem értelmezhetők feltétlenül egymást követő tanórák konkrét tananyagaként, azaz nem használhatók úgy, mint egy tanmenet. Az adott rendbe elhelyezett fejlesztési célok, illetve tartalmak és tevékenységek tehát nem tükrözik sem a tanítás időrendjét, sem annak fontossági sorrendjét. Mivel a tanórán az adott képességek fejlesztése komplex feladatok megoldásával valósul meg, a szaktanár feladata, hogy a kerettantervbe foglalt főbb képességcsoportokhoz tartozó tartalmakat és hozzájuk köthető tevékenységeket a megfelelő módon összeállítsa, megalkotva belőle a tanórák tananyagának sorozatát. Az alkotás során szem előtt kell tartani, hogy a tanórákon, foglalkozásokon megoldandó feladatok minél inkább kötődjenek a tanulók más tantárgyak keretében végzett feladataihoz, személyes törekvéseihez. Legyenek a tevékenységnek felhasználható produktumai, például eseményekhez kötődő meghívó, plakát, élménybeszámolók, osztályújság, tablók, a megkeresett, tovább feldolgozott információk kötődjenek komplex tevékenységekhez, feladatokhoz, projektekhez. A tanulók értékelése A tanulók előzetes ismerete és gyakorlati tudása általában nagyon eltérő. Akkor tudjuk a leghatékonyabban szervezni a foglalkozásokat, ha a nagy óraszámú egységek (Informatikaalkalmazói ismeretek; Infotechnológia) kezdetekor diagnosztikus értékelés során tárjuk fel a tanulók ismereteit és készségeit. Szummatív értékelést félévkor és év végén, valamint az iskola pedagógiai programjában megjelölt szakaszokban osztályzatok, illetve szöveges értékelés formájában érdemes végrehajtani. Az eredményes előrehaladás érdekében fontos a tanulók munkájának és tudásának rendszeres ellenőrzése és értékelése, amely folyamatos szóbeli értékeléssel valósulhat meg. Egy-egy témakör feldolgozása során a tanuló x tanórai tevékenységét, elvégzett munkáját, x elkészített dokumentumait, x ismereteinek szintjét, x fejlődését, x órai aktivitását, x együttműködését (a csoport- és projektmunkában való részvételét) értékeljük rendszeres szóbeli értékeléssel és havonta érdemjeggyel. A tanulói teljesítmény értékelésének kritériumai A felsőbb évfolyamokban az ismeretek és képességek alkalmazásának a szintje az értékelés alapja. A dokumentumok több tanóra alatt készülhetnek el, a kész dokumentum értékelésével a tanuló többórás tevékenységét együttesen minősíthetjük. Elméleti ismeretek esetén alkalmazhatjuk a szóbeli feleltetést, írásos ellenőrzést, kiselőadás, könyvtári és internetes információkeresés,ok tartását. Gyakorlati ismeretek esetén az ellenőrzés formája lehet írásos, vagy a tanulói tevékenység megfigyelése, összetett projektfeladat esetén lehet a csoportos munkavégzés keretén belül végzett egyéni munka és annak produktuma, amelynek fejlesztése a tervezéstől a kivitelezésig zajlik. Az értékelés szempontjai, hogy a tanuló milyen szinten sajátította el a szaknyelvet, a megismerési algoritmusokat; ismeri-e a legfontosabb tényeket, jelenségeket, fogalmakat; felismeri-e a hasonlóságokat, analógiákat; tudja-e elméleti ismereteit a gyakorlatban alkalmazni; képes-e az önálló munkavégzésre; tükröződik-e a logikus gondolkodás a teljesítményében; tud-e önállóan ismereteket szerezni, feldolgozni, új ismereteket előállítani; képes-e egyszerűbb logisztikai feladatok megoldására; ki tudja-e választani a munkájához szükséges eszközöket; milyen mértékben alkalmazza a számítógépet mint eszközt mindennapi munkájában; kialakult-e benne a folyamatos önképzés igénye. A tanterv alkalmazásához szükséges speciális képesítési követelményekés tárgyi feltételek a 11/1994. MKM rendeletben meghatározottak alapján x számítógépterem (1 tanuló/1 gép) multimédia számítógépekkel, számítógép termenként nyomtatóval; x iskolai könyvtár; x internetelérés, digitális fényképezőgép, digitális kamera vagy web-kamera, szkenner. A tankönyvek kiválasztásának elvei x megfelelő feldolgozásban tartalmazza a szükséges ismeretanyagot; x adjon segítséget a gyakorlati munkához; x ösztönözze a további önálló ismeretszerzést és számítógépes munkát; x támogassa a csoportmunkát; x korosztálynak megfelelő nyelvezet és stílus; x az ábrák és képek mennyisége, minősége és tartalma igazodjon a fejlesztési követelményekhez; x sokféle nehézségű feladatot tartalmazzon; x hardver- és szoftverfüggetlen legyen, vagy többféle lehetőséget mutasson be; x megfelelően kezelje az informatika gyorsan változó részeit. A fejlesztési feladatok szerkezete a NAT szerint

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes